ประกาศของคณะปฏิวัติ ฉบับที่ 339 ลงวันที่ 13 ธันวาคม พ.ศ. 2515 (ยกเลิก)
วันที่ประกาศ: 1972-12-13

content: ประกาศของคณะปฏิวัติ ฉบับที่ ๓๓๙ (ยกเลิก)
content: โดยที่คณะปฏิวัติพิจารณาเห็นว่า การส่งเสริมและพัฒนาอุตสาหกรรมในขณะนี้มีปัญหาสำคัญเกี่ยวกับสถานที่ที่จะใช้เป็นที่ตั้งโรงงาน นอกจากนี้การที่ให้เอกชนตั้งโรงงานอุตสาหกรรมในที่ต่าง ๆ โดยเสรี ได้ก่อให้เกิดความเดือดร้อนแก่ประชาชนในเรื่องน้ำเสีย เสียง ฝุ่นละออง
content: กลิ่นและควันที่เป็นพิษทำให้การขยายตัวของกิจการอุตสาหกรรมดำเนินไปโดยไม่เป็นระเบียบและทางราชการไม่สามารถให้บริการด้านต่าง ๆ ในการประกอบกิจการอุตสาหกรรมได้อย่างมีประสิทธิภาพประกอบกับสมควรจัดตั้งเขตอุตสาหกรรมส่งออก เพื่อส่งเสริมการใช้แรงงานคนในประเทศด้วย เพื่อให้บรรลุวัตถุประสงค์ดังกล่าว
content: เป็นการสมควรจัดตั้งการนิคมอุตสาหกรรมขึ้น หัวหน้าคณะปฏิวัติจึงมีคำสั่งดั่งต่อไปนี้
sectionNo: 1
content: ข้อ ๑ ในประกาศของคณะปฏิวัติฉบับนี้ “นิคมอุตสาหกรรม” หมายความว่า นิคมอุตสาหกรรมทั่วไปและเขตอุตสาหกรรมส่งออก “นิคมอุตสาหกรรมทั่วไป” หมายความว่า เขตพื้นที่ที่กำหนดไว้สำหรับการประกอบอุตสาหกรรม “เขตอุตสาหกรรมส่งออก” หมายความว่า
sectionNo: 1
content: เขตพื้นที่ที่กำหนดไว้สำหรับการประกอบอุตสาหกรรมเพื่อส่งผลิตภัณฑ์หรือผลิตผลออกไปจำหน่ายยังต่างประเทศ “ผู้ประกอบอุตสาหกรรม” หมายความว่า ผู้ซึ่งได้รบอนุญาตให้ดำเนินการประกอบอุตสาหกรรมในนิคมอุตสาหกรรม “เครื่องจักร” หมายความรวมถึงส่วนประกอบ อุปกรณ์ เครื่องมือ เครื่องใช้
sectionNo: 1
content: โครงงานสำเร็จรูปที่นำมาติดตั้งเป็นโรงงานด้วย “คณะกรรมการ” หมายความว่า คณะกรรมการการนิคมอุตสาหกรรมแห่งประเทศไทย “คณะอนุกรรมการ” หมายความว่า คณะอนุกรรมการประจำนิคมอุตสาหกรรมทั่วไป หรือคณะอนุกรรมการประจำเขตอุตสาหกรรมส่งออก แล้วแต่กรณี “ผู้อำนวยการ” หมายความว่า ผู้อำนวยการนิคมอุตสาหกรรมแห่งประเทศไทย
sectionNo: 1
content: “พนักงาน” หมายความว่า พนักงานการนิคมอุตสาหกรรมแห่งประเทศไทย “รัฐมนตรี” หมายความว่า รัฐมนตรีผู้รักษาการตามประกาศของคณะปฏิวัติฉบับนี้
sectionNo: 2
content: ข้อ ๒ ให้จัดตั้งการนิคมอุตสาหกรรมขึ้น เรียกว่า “การนิคมอุตสาหกรรมแห่งประเทศไทย” เรียกโดยย่อว่า “กนอ.” และให้เป็นนิติบุคคล มีวัตถุประสงค์ดังต่อไปนี้ (๑) จัดให้ได้มาซึ่งที่ดินที่เหมาะสมเพื่อจัดตั้งเป็นนิคมอุตสาหกรรม (๒) ปรับปรุงที่ดินตาม (๑) เช่น ก่อสร้างถนน ท่อระบายน้ำโรงงาน
sectionNo: 2
content: หรือสิ่งติดตั้งอันจำเป็นตลอดจนจัดอำนวยความสะดวกและให้บริการแก่การดำเนินงานของผู้ประกอบอุตสาหกรรม (๓) ให้เช่า ให้เช่าซื้อ และขายอสังหาริมทรัพย์ หรือสังหาริมทรัพย์ในนิคมอุตสาหกรรม (๔) ร่วมทุนกับเอกชนในการจัดตั้งนิคมอุตสาหกรรม (๕) ดำเนินธุรกิจอื่นที่เกี่ยวเนื่องหรือประโยชน์แก่การนิคมอุตสาหกรรม
sectionNo: 3
content: ข้อ ๓ ให้ กนอ. ตั้งสำนักงานใหญ่ในนครหลวงกรุงเทพ ธนบุรี และจะตั้งสำนักงานสาขาในจังหวัดที่มีนิคมอุตสาหกรรมด้วยก็ได้
sectionNo: 4
content: ข้อ ๔ ให้โอนทรัพย์สิน หนี้ สิทธิ ความรับผิดตลอดจนธุรกิจของนิคมอุตสาหกรรมบางชัน กรมโรงงานอุตสาหกรรม กระทรวงอุตสาหกรรม ให้แก่ กนอ. ทรัพย์สินดังกล่าวเมื่อได้หักหนี้ออกแล้วให้ถือเป็นทุนของ กนอ.
sectionNo: 5
content: ข้อ ๕ ให้ กนอ. มีอำนาจกระทำกิจการภายในขอบเขตแห่งวัตถุประสงค์ตามข้อ ๒ อำนาจเช่นว่านี้ให้รวมถึง (๑) สำรวจ วางแผน ออกแบบ และก่อสร้างสิ่งอำนวยความสะดวกในนิคมอุตสาหกรรม (๒) กำหนดประเภทปละขนาดของกิจการอุตสาหกรรมที่พึงอนุญาตให้ประกอบในนิคมอุตสาหกรรมทั่วไป (๓) พิจารณาอนุญาตและควบคุมการก่อสร้างโรงงาน
sectionNo: 5
content: การติดตั้งเครื่องจักร และจดทะเบียนโรงงานในนิคมอุตสาหกรรม (๔) ตรวจตราความเป็นอยู่ของคนงานในนิคมอุตสาหกรรม (๕) ควบคุมการดำเนินงานของผู้ประกอบอุตสาหกรรมในนิคมอุตสาหกรรม ให้เป็นไปตามระเบียบและข้อบังคับ (๖)
sectionNo: 5
content: ตรวจสอบและรับรองชนิดและปริมาณวัตถุดิบหรือผลิตภัณฑ์ในกรณีที่จำเป็นที่ต้องออกใบรับรองหรือในกรณีที่นำเข้ามาในหรือส่งออกไปจากนิคมอุตสาหกรรม (๗) กู้ยืมเงินหรือลงทุน (๘) ออกพันธบัตร หรือตราสารอื่นใดเพื่อการลงทุน (๙) ป้องกันตรวจตราและควบคุมการลักลอบหนีภาษีในนิคมอุตสาหกรรม (๑๐)
sectionNo: 5
content: จัดบริการและอำนวยความสะดวกที่จำเป็นให้แก่ผู้ประกอบอุตสาหกรรมในนิคมอุตสาหกรรม
sectionNo: 6
content: ข้อ ๖ ทุนของ กนอ. ประกอบด้วย (๑) ทรัพย์สินตามข้อ ๔ (๒) เงินหรือทรัพย์สินอื่นที่ได้รับจากรัฐบาลหรือบุคคลอื่น
sectionNo: 7
content: ข้อ ๗ เงินสำรองของ กนอ. ประกอบด้วยเงินสำรองเผื่อขาด และเงินสำรองอื่นตามที่คณะกรรมการจะเห็นสมควร
sectionNo: 8
content: ข้อ ๘ ทรัพย์สินของ กนอ. ไม่อยู่ในความรับผิดแห่งการบังคับคดี
sectionNo: 9
content: ข้อ ๙ ให้มีคณะกรรมการคณะหนึ่งเรียกว่า “คณะกรรมการการนิคมอุตสาหกรรมแห่งประเทศไทย” ประกอบด้วยประธานกรรมการและกรรมการอื่นอีกไม่เกินสิบคนรวมทั้งผู้อำนวยการซึ่งเป็นกรรมการโดยตำแหน่ง ให้คณะรัฐมนตรีเป็นผู้แต่งตั้งประธานกรรมการและกรรมการอื่นซึ่งมิใช่กรรมการโดยตำแหน่ง
sectionNo: 10
content: ข้อ ๑๐ ให้คณะกรรมการมีอำนาจวางนโยบายและควบคุมดูแลทั่วไปซึ่งกิจการของ กนอ. อำนาจเช่นว่านี้ให้รวมถึง (๑) ออกระเบียบหรือข้อบังคับการประชุม (๒) ออกระเบียบหรือข้อบังคับการดำเนินกิจการของคณะกรรมการและคณะอนุกรรมการ (๓) ออกระเบียบหรือข้อบังคับการจัดแบ่งส่วนงานและวิธีปฏิบัติงาน (๔) กำหนดตำแหน่ง
sectionNo: 10
content: อัตราเงินเดือน หรือค่าจ้างของพนักงานหรือลูกจ้าง (๕) ออกระเบียบหรือข้อบังคับการบรรจุ การแต่งตั้ง การเลื่อนเงินเดือนหรือค่าจ้าง การออกจากตำแหน่ง วินัย และการลงโทษพนักงานและลูกจ้าง (๖) ออกระเบียบหรือข้อบังคับการจ่ายค่าพาหนะและเบี้ยเลี้ยงเดินทาง ค่าเช่าที่พัก ค่าล่วงเวลา และการจ่ายเงินอื่น (๗)
sectionNo: 10
content: ออกระเบียบหรือข้อบังคับเครื่องแบบพนักงานและลูกจ้าง (๘) ออกระเบียบหรือข้อบังคับเกี่ยวกับบัตรประจำตัวของบุคคลซึ่งปฏิบัติงานภายในเขตอุตสาหกรรมส่งออก (๙) ออกระเบียบหรือข้อบังคับเกี่ยวกับความปลอดภัยในการใช้และรักษาทรัพย์สินของ กนอ. (๑๐) กำหนดราคาขาย อัตราค่าเช่า และค่าเช่าซื้ออสังหาริมทรัพย์
sectionNo: 10
content: หรือสังหาริมทรัพย์ และอัตราค่าบริการหรือความสะดวกอย่างอื่นตลอดจนระยะเวลาการเช่าและเช่าซื้อ (๑๑) ออกระเบียบหรือข้อบังคับอื่นเพื่อปฏิบัติการให้เป็นไปตามวัตถุประสงค์ของ กนอ. ระเบียบหรือข้อบังคับตาม (๓) ถ้ามีข้อจำกัดอำนาจของผู้อำนวยการในการทำนิติกรรมไว้ประการใด ให้รัฐมนตรีประกาศในราชกิจจานุเบกษา
sectionNo: 11
content: ข้อ ๑๑ ค่าเช่าอสังหาริมทรัพย์ หรือสังหาริมทรัพย์ และค่าบริการหรือความสะดวกอย่างอื่นในนิคมอุตสาหกรรม ให้กำหนดในอัตราอันสมควรเพื่อให้มีรายได้เพียงพอ สำหรับ (๑) ให้จ่ายในสิ่งที่จำเป็นในการดำเนินกิจการ รวมทั้งดอกเบี้ย ค่าเสื่อมราคา โบนัส บำเหน็จบำนาญ กองทุนสงเคราะห์
sectionNo: 11
content: หรือการสงเคราะห์อื่นเพื่อสวัสดิการของผู้ปฏิบัติงานและครอบครัว (๒) ชำระหนี้สินเท่าที่จำนวนเงินเพื่อการชำระนั้นเกินกว่าจำนวนที่จัดสรรไว้เป็นค่าเสื่อมราคา และสำหรับค่าใช้จ่ายที่เพิ่มขึ้นเกี่ยวกับการจัดหาทรัพย์สินใหม่แทนทรัพย์สินเดิม (๓)
sectionNo: 11
content: ที่จะจัดให้มีเงินสำรองและค่าใช้จ่ายส่วนใหญ่อันจำเป็นในการขยายกิจการและลงทุน
sectionNo: 12
content: ข้อ ๑๒ ค่าเช่าซื้อ และราคาขายอสังหาริมทรัพย์ ให้กำหนดตามที่เห็นสมควร
sectionNo: 13
content: ข้อ ๑๓ รายได้ที่ กนอ. ได้รับจากการดำเนินกิจการให้ตกเป็นของ กนอ. สำหรับเป็นค่าใช้จ่ายตามข้อ ๑๑ (๑) (๒) และ (๓) รายได้ที่ได้รับในปีหนึ่ง ๆ เมื่อได้หักรายจ่ายแล้วเหลือเท่าใด ให้นำส่งเป็นรายได้ของรัฐ แต่ถ้ารายได้มีไม่เพียงพอสำหรับรายจ่าย นอกจากเงินสำรองตามข้อ ๑๑ (๓) และ กนอ. ไม่สามารถหาเงินจากทางอื่น
sectionNo: 13
content: รัฐพึงจ่ายเงินให้แก่ กนอ. เท่าจำนวนที่ขาด
sectionNo: 14
content: ข้อ ๑๔ ผู้ซึ่งจะดำรงตำแหน่งประธานกรรมการ กรรมการ และผู้อำนวยการ ต้องเป็นผู้มีสัญชาติไทย และมีความรู้จัดเจนเพียงพอเกี่ยวกับการบริหารธุรกิจ วิทยาศาสตร์ วิศวกรรมศาสตร์ เศรษฐศาสตร์ การพาณิชย์ การคลังหรือกฎหมาย
sectionNo: 15
content: ข้อ ๑๕ ผู้มีลักษณะอย่างหนึ่งอย่างใดดังต่อไปนี้ ห้ามแต่งตั้งเป็นประธานกรรมการหรือกรรมการ (๑) เป็นผู้มีส่วนได้เสียในสัญญากับ กนอ. หรือในกิจการที่กระทำให้แก่ กนอ. ไม่ว่าโดยตรงหรืออ้อม เว้นแต่เป็นเพียงผู้ถือหุ้นเพื่อประโยชน์ในการลงทุนโดยสุจริตในบริษัทจำกัด ที่กระทำการอันมีส่วนได้เสียเช่นว่านั้น (๒)
sectionNo: 15
content: เป็นผู้มีตำแหน่งการเมือง (๓) เป็นพนักงาน เว้นแต่ผู้ดำรงตำแหน่งผู้อำนวยการ
sectionNo: 16
content: ข้อ ๑๖ ให้ประธานกรรมการหรือกรรมการ ซึ่งคณะรัฐมนตรีแต่งตั้งอยู่ในตำแหน่งคราวละสี่ปี แต่สำหรับกรรมการนั้น ในวาระเริ่มแรกเมื่อครบกำหนดสองปี ให้กรรมการดังกล่าวออกจากตำแหน่งกึ่งหนึ่งโดยวิธีจับสลาก ถ้าไม่อาจหาจำนวนกึ่งหนึ่งได้ ให้กรรมการซึ่งจะอยู่ในตำแหน่งต่อไปมีจำนวนมากกว่า
sectionNo: 16
content: ประธานกรรมการหรือกรรมการซึ่งพ้นจากตำแหน่งอาจได้รับแต่งตั้งอีกได้
sectionNo: 17
content: ข้อ ๑๗ นอกจากการพ้นจากตำแหน่งตามวาระตามข้อ ๑๖ ประธานกรรมการหรือกรรมการซึ่งคณะรัฐมนตรีแต่งตั้งพ้นจากตำแหน่งเมื่อ (๑) ตาย (๒) ลาออก (๓) คณะรัฐมนตรีให้ลาออก (๔) ตกเป็นผู้ขาดคุณสมบัติตามข้อ ๑๕ หรือมีลักษณะต้องห้ามตามข้อ ๑๖ เมื่อประธานกรรมการหรือกรรมการพ้นจากตำแหน่งก่อนวาระ
sectionNo: 17
content: คณะรัฐมนตรีอาจแต่งตั้งผู้อื่นเป็นประธานกรรมการหรือกรรมการแทนได้ ให้ประธานกรรมการหรือกรรมการซึ่งได้รับการแต่งตั้งตามวรรคสองอยู่ในตำแหน่งตามวาระของประธานกรรมการหรือกรรมการซึ่งตนแทน
sectionNo: 18
content: ข้อ ๑๘ ผู้มีลักษณะอย่างหนึ่งอย่างใดดังต่อไปนี้ ห้ามแต่งตั้งเป็นผู้อำนวยการ (๑) เป็นผู้มีส่วนได้เสียในสัญญากับ กนอ. หรือในกิจการที่กระทำให้แก่ กนอ. ไม่ว่าโดยตรงหรืออ้อม เว้นแต่เป็นเพียงผู้ถือหุ้นเพื่อประโยชน์ในการลงทุนโดยสุจริตในบริษัทจำกัดที่กระทำการอันมีส่วนได้เสียเช่นว่านั้น (๒)
sectionNo: 18
content: เป็นข้าราชการประจำ (๓) เป็นผู้มีตำแหน่งการเมือง (๔) เป็นผู้ไม่อาจทำงานได้เต็มเวลาให้แก่ กนอ.
sectionNo: 19
content: ข้อ ๑๙ ให้คณะกรรมการเป็นผู้แต่งตั้งผู้อำนวยการ ให้ผู้อำนวยการได้รับเงินเดือนตามที่คณะกรรมการกำหนดและพ้นจากตำแหน่งเมื่อตาย ลาออก ตกเป็นผู้ขาดคุณสมบัติตามข้อ ๑๔ หรือมีลักษณะต้องห้ามตามข้อ ๑๘ หรือคณะกรรมการให้ออก
sectionNo: 19
content: มติให้ผู้อำนวยการลาออกจากตำแหน่งต้องประกอบด้วยคะแนนเสียงไม่น้อยกว่าสามในสี่ของจำนวนกรรมการทั้งหมดนอกจากผู้อำนวยการ การแต่งตั้ง การกำหนดอัตราเงินเดือน หรือการให้ออกจากตำแหน่งตามข้อนี้ จะต้องได้รับความเห็นชอบจากคณะรัฐมนตรี
sectionNo: 20
content: ข้อ ๒๐ ผู้อำนวยการมีหน้าที่บริหารกิจการให้เป็นไปตามอำนาจของ กนอ. ตามนโยบาย ระเบียบหรือข้อบังคับของคณะกรรมการ และมีอำนาจบังคับบัญชาพนักงานและลูกจ้าง ในการบริหารกิจการ ผู้อำนวยการต้องรับผิดชอบต่อคณะกรรมการ
sectionNo: 21
content: ข้อ ๒๑ ผู้อำนวยการมีอำนาจ (๑) บรรจุ แต่งตั้ง เลื่อน ลด ตัดเงินเดือนหรือค่าจ้าง ลงโทษทางวินัยพนักงานและลูกจ้าง ตลอดจนให้พนักงานและลูกจ้างออกจากตำแหน่ง ทั้งนี้ต้องเป็นไปตามระเบียบหรือข้อบังคับของคณะกรรมการ (๒) กำหนดเงื่อนไขในการทำงานของพนักงานและลูกจ้าง และออกระเบียบวิธีปฏิบัติงานของ กนอ.
sectionNo: 21
content: โดยไม่ขัดหรือแย้งกับระเบียบหรือข้อบังคับของคณะกรรมการ
sectionNo: 22
content: ข้อ ๒๒ ในกิจการที่เกี่ยวกับบุคคลภายนอก ผู้อำนวยการเป็นผู้กระทำในนามของ กนอ. และเป็นผู้กระทำแทน กนอ. เพื่อการนี้ผู้อำนวยการจะมอบอำนาจให้ตัวแทนหรือบุคคลใดกระทำกิจการเฉพาะอย่างแทนก็ได้ ทั้งนี้ต้องเป็นไปตามระเบียบหรือข้อบังคับของคณะกรรมการ นิติกรรมที่ผู้อำนวยการกระทำโดยฝ่าฝืนระเบียบหรือข้อบังคับตามข้อ
sectionNo: 22
content: ๑๐ วรรคสอง ย่อมไม่ผูกพัน กนอ. เว้นแต่คณะกรรมการจะให้สัตยาบัน
sectionNo: 23
content: ข้อ ๒๓ เมื่อผู้อำนวยการไม่อาจปฏิบัติหน้าที่ได้ หรือเมื่อตำแหน่งผู้อำนวยการว่างลงและยังมิได้แต่งตั้งผู้อำนวยการ ให้คณะกรรมการแต่งตั้งพนักงานคนหนึ่งเป็นผู้ทำการแทนผู้อำนวยการหรือรักษาการในตำแหน่งผู้อำนวยการ แล้วแต่กรณี และให้นำข้อ ๑๙ มาใช้บังคับโดยอนุโลม
sectionNo: 23
content: ให้ผู้ทำการแทนผู้อำนวยการหรือผู้รักษาการในตำแหน่งผู้อำนวยการมีอำนาจหน้าที่อย่างเดียวกับผู้อำนวยการ เว้นแต่อำนาจหน้าที่ของผู้อำนวยการในฐานะกรรมการ
sectionNo: 24
content: ข้อ ๒๔ ประธานกรรมการและกรรมการย่อมได้รับประโยชน์ตอบแทนตามระเบียบที่คณะรัฐมนตรีกำหนด
sectionNo: 25
content: ข้อ ๒๕ ประธานกรรมการ กรรมการ พนักงานและลูกจ้าง อาจได้รับโบนัสตามระเบียบที่คณะรัฐมนตรีกำหนด
sectionNo: 26
content: ข้อ ๒๖ ให้ประธานกรรมการ กรรมการ และพนักงาน เป็นเจ้าพนักงานตามประมวลกฎหมายอาญา
sectionNo: 27
content: ข้อ ๒๗ ให้รัฐมนตรีมีอำนาจหน้าที่กำกับโดยทั่วไปซึ่งกิจการของ กนอ. เพื่อการนี้จะสั่งให้ กนอ. ชี้แจงข้อเท็จจริง แสดงความคิดเห็น ทำรายงาน หรือยับยั้งการกระทำที่ขัดต่อนโยบายของรัฐบาลหรือมติของคณะรัฐมนตรี ตลอดจนมีอำนาจที่จะสั่งให้ปฏิบัติการตามนโยบายของรัฐบาลหรือมติของคณะรัฐมนตรี
sectionNo: 27
content: และสั่งสอบสวนข้อเท็จจริงเกี่ยวกับการดำเนินกิจการได้
sectionNo: 28
content: ข้อ ๒๘ ในกรณีที่ กนอ. จะต้องเสนอเรื่องไปยังคณะรัฐมนตรีตามประกาศของคณะปฏิวัติฉบับนี้ ให้คณะกรรมการนำเรื่องเสนอรัฐมนตรีเพื่อเสนอต่อไปยังคณะรัฐมนตรี
sectionNo: 29
content: ข้อ ๒๙ ในการดำเนินกิจการของ กนอ. ให้คำนึงถึงประโยชน์ของรัฐและประชาชน
sectionNo: 30
content: ข้อ ๓๐ ให้ กนอ. เปิดบัญชีเงินฝากไว้กับธนาคารตามระเบียบของคณะกรรมการซึ่งได้รับความเห็นชอบจากคณะรัฐมนตรี
sectionNo: 31
content: ข้อ ๓๑ กนอ. จะต้องได้รับความเห็นชอบจากคณะรัฐมนตรีก่อนจึงจะดำเนินกิจการดังต่อไปนี้ได้ (๑) ลงทุนเพื่อจัดตั้งหรือขยายนิคมอุตสาหกรรม (๒) เพิ่มทุนโดยตีราคาทรัพย์สินใหม่ (๓) ลดทุน (๔) กู้ยืมเงินเกินสิบล้านบาท (๕) ออกพันธบัตรหรือตราสารอื่นใดเพื่อการลงทุน (๖)
sectionNo: 31
content: จำหน่ายอสังหาริมทรัพย์ซึ่งมีราคาเกินหนึ่งล้านบาท (๗) จำหน่ายทรัพย์สินเกินหนึ่งล้านบาทจากบัญชีเป็นสูญ
sectionNo: 32
content: ข้อ ๓๒ ให้ กนอ. จัดทำงบประมาณประจำปีโดยแยกเป็นงบลงทุนและงบทำการ สำหรับงบลงทุนให้นำเสนอคณะรัฐมนตรีเพื่อพิจารณาและให้ความเห็นชอบ ส่วนงบทำการให้นำเสนอคณะรัฐมนตรีเพื่อทราบ
sectionNo: 33
content: ข้อ ๓๓ ให้ กนอ. ทำรายงานปีละครั้งเสนอคณะรัฐมนตรี รายงานนี้ให้กล่าวถึงผลงานในปีที่ล่วงแล้วของ กนอ. และคำชี้แจงเกี่ยวกับนโยบายของคณะกรรมการ โครงการและแผนงานที่จะจัดทำในภายหน้า
sectionNo: 34
content: ข้อ ๓๔ ให้ กนอ. วางและรักษาไว้ซึ่งระบบการบัญชีที่เหมาะสมแก่กิจการ แยกตามประเภทงานส่วนที่สำคัญ มีการลงรายการรับและจ่ายเงิน สินทรัพย์และหนี้สินที่แสดงกิจการที่เป็นอยู่ตามจริง และตามที่ควรตามประเภทงาน พร้อมด้วยข้อความอันเป็นที่มาของรายการดังกล่าว และให้มีการสอบบัญชีภายในเป็นประจำ
sectionNo: 35
content: ข้อ ๓๕ ให้ กนอ. จัดทำงบดุล บัญชีทำการ และบัญชีกำไรขาดทุน ภายในเก้าสิบวันนับแต่วันสิ้นปีบัญชี
sectionNo: 36
content: ข้อ ๓๖ ทุกปีให้คณะกรรมการแต่งตั้งผู้สอบบัญชีคนหนึ่งหรือหลายคน เพื่อสอบและรับรองบัญชีของ กนอ. เป็นปี ๆ ไป ห้ามมิให้แต่งตั้งประธานกรรมการ กรรมการ อนุกรรมการ พนักงาน ลูกจ้าง หรือผู้อื่นซึ่งเป็นผู้แทนของ กนอ. หรือผู้มีส่วนได้เสียในการงานที่ กนอ. จัดทำเป็นผู้สอบบัญชี
sectionNo: 37
content: ข้อ ๓๗ ผู้สอบบัญชีมีอำนาจตรวจสอบสมุดบัญชี เอกสารหลักฐานของ กนอ. เพื่อการนี้ให้มีอำนาจสอบถามประธานกรรมการ กรรมการ อนุกรรมการ พนักงาน ลูกจ้าง และผู้อื่นซึ่งเป็นผู้แทนของ กนอ.
sectionNo: 38
content: ข้อ ๓๘ ผู้สอบบัญชีต้องทำรายงานผลการสอบบัญชีเสนอต่อคณะกรรมการภายในหนึ่งร้อยห้าสิบวันนับแต่วันสิ้นปีบัญชีเพื่อเสนอต่อไปยังคณะรัฐมนตรี และให้ กนอ. โฆษณารายงานประจำปีของปีที่ล่วงแล้ว โดยแสดงงบดุล บัญชีทำการ และบัญชีกำไรขาดทุน ที่ผู้สอบบัญชีรับรองว่าถูกต้องแล้วภายในหนึ่งร้อยแปดสิบวันนับแต่วันสิ้นปีบัญชี
sectionNo: 39
content: ข้อ ๓๙ ให้พนักงานมีสิทธิร้องทุกข์เกี่ยวกับการลงโทษได้ตามข้อบังคับของคณะกรรมการ
sectionNo: 40
content: ข้อ ๔๐ ให้ กนอ. จัดให้มีบำเหน็จบำนาญหรือกองทุนสงเคราะห์หรือการสงเคราะห์อื่น เพื่อสวัสดิการของผู้ปฏิบัติงานใน กนอ. และครอบครัว ในกรณีพ้นจากตำแหน่ง ประสบอุบัติเหตุเจ็บป่วย หรือกรณีอื่นอันควรแก่การสงเคราะห์ การจัดให้มีบำเหน็จบำนาญหรือกองทุนสงเคราะห์ หลักเกณฑ์การจ่ายบำเหน็จบำนาญ
sectionNo: 40
content: การออกเงินสมทบในกองทุนสงเคราะห์ การกำหนดประเภทของผู้ที่พึงได้รับการสงเคราะห์จากกองทุนสงเคราะห์ และหลักเกณฑ์การสงเคราะห์ ตลอดจนการจัดการเกี่ยวกับกองทุนสงเคราะห์ให้เป็นไปตามข้อบังคับของคณะกรรมการ ข้อบังคับตามวรรคสอง ให้ใช้บังคับได้เมื่อได้รับความเห็นชอบจากคณะรัฐมนตรี
sectionNo: 41
content: ข้อ ๔๑ นิคมอุตสาหกรรมมีสองประเภท คือ (๑) นิคมอุตสาหกรรมทั่วไป (๒) เขตนิคมอุตสาหกรรมส่งออก การจัดตั้งนิคมอุตสาหกรรมทั่วไปให้ประกาศในราชกิจจานุเบกษา การจัดตั้งเขตอุตสาหกรรมส่งออกในท้องที่ใดให้กระทำโดยพระราชกฤษฎีกา และให้มีแผนที่กำหนดเขตของเขตอุตสาหกรรมส่งออกไว้ท้ายพระราชกฤษฎีกาด้วย
sectionNo: 42
content: ข้อ ๔๒ ให้มีคณะอนุกรรมประจำนิคมอุตสาหกรรมแต่ละแห่งดังนี้ (๑) สำหรับนิคมอุตสาหกรรมทั่วไป ประกอบด้วย ผู้อำนวยการ เป็นประธานอนุกรรมการ ผู้แทนกระทรวงพาณิชย์ ผู้แทนกระทรวงอุตสาหกรรม ผู้แทนสำนักงานคณะกรรมการส่งเสริมการลงทุน ผู้แทนเทศบาลแห่งท้องที่หรือผู้แทนกรมโยธาธิการ ในเมื่อนิคมอุตสาหกรรมทั่วไป
sectionNo: 42
content: อยู่ในเขตหรือนอกเขตเทศบาล แล้วแต่กรณี เป็นอนุกรรมการ และผู้แทน กนอ. เป็นอนุกรรมการและเลขานุการ (๒) สำหรับเขตอุตสาหกรรมส่งออก ประกอบด้วย ผู้อำนวยการเป็นประธานอนุกรรมการ ผู้แทนกระทรวงพาณิชย์ ผู้แทนกระทรวงอุตสาหกรรม ผู้แทนกรมสรรพากร ผู้แทนกรมสรรพสามิต ผู้แทนกรมศุลกากร ผู้แทนกรมตำรวจ
sectionNo: 42
content: ผู้แทนสำนักงานคณะกรรมการส่งเสริมการลงทุน ผู้แทนเทศบาลแห่งท้องที่หรือผู้แทนกรมโยธาธิการ ในเมื่อเขตอุตสาหกรรมส่งออกอยู่ในหรือนอกเขตเทศบาล แล้วแต่กรณี เป็นอนุกรรมการ และผู้แทน กนอ. เป็นอนุกรรรมการและเลขานุการ
sectionNo: 42
content: คณะอนุกรรมการประจำนิคมอุตสาหกรรมมีอำนาจหน้าที่ตามที่คณะกรรมการมอบหมายและให้คำปรึกษาแนะนำแก่คณะกรรมการ เกี่ยวกับนิคมอุตสาหกรรมนั้น และมีอำนาจหน้าที่อื่นตามที่บัญญัติไว้ในประกาศของคณะปฏิวัติฉบับนี้
sectionNo: 43
content: ข้อ ๔๓ ผู้ใดประสงค์จะเข้าประกอบกิจการอุตสาหกรรมในนิคมอุตสาหกรรม ให้ยื่นคำขอต่อผู้อำนวยการ ผู้อำนวยการโดยอนุมัติของคณะกรรมการมีอำนาจอนุญาตคำขอนั้น หลักเกณฑ์ วิธีการและเงื่อนไขเกี่ยวกับการยื่นคำขอ การอนุญาตและค่าธรรมเนียมให้กำหนดในกฎกระทรวง
sectionNo: 44
content: ข้อ ๔๔ บรรดาการก่อสร้างภายในนิคมอุตสาหกรรมให้เป็นไปตามกฎหมายว่าด้วยโรงงานและกฎหมายว่าด้วยการควบคุมการก่อสร้างอาคาร แต่การอนุญาตและการควบคุมการก่อสร้างให้เป็นอำนาจและหน้าที่ของคณะกรรมการ แม้ว่าจะมีกฎหมายอื่นบัญญัติไว้เป็นพิเศษ
sectionNo: 45
content: ข้อ ๔๕ ผู้ประกอบอุตสาหกรรมซึ่งเป็นบริษัทจำกัดที่จดทะเบียนในประเทศไทย อาจได้รับอนุญาตให้ถือกรรมสิทธิ์ในที่ดินในนิคมอุตสาหกรรมทั่วไป เพื่อประกอบกิจการได้ตามจำนวนเนื้อที่ที่คณะกรรมการพิจารณาเห็นสมควร แม้ว่าจะเกินกำหนดที่จะพึงมีได้ตามกฎหมายอื่น
sectionNo: 45
content: ในกรณีที่ผู้ประกอบอุตสาหกรรมเลิกกิจการหรือโอนกิจการให้แก่ผู้อื่น ผู้ประกอบอุตสาหกรรมต้องจำหน่ายที่ดินที่ได้รับอนุญาตให้ถือกรรมสิทธิ์คืนให้แก่ กนอ. หรือแก่ผู้รับโอนกิจการ แล้วแต่กรณี ภายในหนึ่งปีนับแต่วันที่เลิกหรือโอนกิจการ
sectionNo: 45
content: มิฉะนั้นให้อธิบดีกรมที่ดินมีอำนาจจำหน่ายที่ดินนั้นตามประมวลกฎหมายที่ดินให้แก่ กนอ.
sectionNo: 46
content: ข้อ ๔๖ ให้กรรมการ ผู้อำนวยการ อนุกรรมการ หรือพนักงาน ที่ได้รับมอบหมายมีอำนาจเข้าไปในสถานที่ของผู้ประกอบการอุตสาหกรรมในนิคมอุตสาหกรรมในระหว่างเวลาทำการ เพื่อสอบถามข้อเท็จจริงหรือเพื่อตรวจสอบเอกสารหรือสิ่งของใด ๆ ที่เกี่ยวกับกิจการอุตสาหกรรมจากบุคคลซึ่งอยู่ในสถานที่นั้นได้ตามความจำเป็น ในกรณีเช่นนี้
sectionNo: 46
content: ผู้ประกอบอุตสาหกรรมต้องให้ความสะดวกตามสมควร ในกรณีบุคคลตามวรรคหนึ่งจะเข้าไปในสถานที่ดังกล่าว ถ้าไม่เป็นการเร่งด่วน ให้แจ้งเป็นหนังสือให้ผู้ประกอบอุตสาหกรรมทราบล่วงหน้าภายในเวลาอันสมควร
sectionNo: 47
content: ข้อ ๔๗ ผู้ใดขัดขวางหรือไม่ให้ความสะดวกแก่กรรมการ ผู้อำนวยการ อนุกรรมการ หรือพนักงานซึ่งปฏิบัติหน้าที่ตามข้อ ๔๖ ต้องระวางโทษจำคุกไม่เกินหนึ่งเดือน หรือปรับไม่เกินหนึ่งพันบาท หรือทั้งจำทั้งปรับ
sectionNo: 48
content: ข้อ ๔๘ กิจการอุตสาหกรรมส่งออกที่พึงอนุญาตให้ประกอบในเขตอุตสาหกรรมส่งออกได้แก่การผลิต การผสม หรือการประกอบผลิตภัณฑ์หรือผลิตผลต่าง ๆ รวมทั้งการบรรจุ การเก็บรักษา การขนส่ง การขนถ่าย การขายหรือการจำหน่ายผลิตภัณฑ์หรือผลิตผลดังกล่าว ตลอดจนการซ่อมแซมที่จำเป็นเกี่ยวกับการนั้น ภายในเขตอุตสาหกรรมส่งออก
sectionNo: 48
content: และให้จำกัดเฉพาะกิจการที่มีลักษณะดังต่อไปนี้ (๑) เป็นกิจการที่มีการลงทุนขึ้นใหม่ทั้งหมด (๒) เป็นกิจการที่จะไม่เป็นผลกระทบกระเทือนหรือเสียหายต่อการประกอบกิจการอุตสาหกรรมภายในประเทศที่ดำเนินการส่งออกอยู่แล้ว (๓) วัตถุดิบ ผลิตภัณฑ์กึ่งสำเร็จรูป หรือผลิตภัณฑ์สำเร็จรูป
sectionNo: 48
content: ต้องเป็นของที่สามารถตรวจตราและควบคุมได้ง่าย (๔) เป็นกิจการที่จะไม่ก่อให้เกิดอันตรายแก่ร่างกายหรือสุขภาพอนามัยของบุคคลอื่น ประเภทของกิจการอุตสาหกรรมที่จะอนุญาตให้ประกอบภายในเขตอุตสาหกรรมส่งออก ให้เป็นไปตามที่กำหนดในกฎกระทรวง
sectionNo: 49
content: ข้อ ๔๙ ผู้ได้รับอนุญาตให้ประกอบกิจการในเขตอุตสาหกรรมส่งออก จะได้รับงดเว้นการเสียอากรขาเข้าและหรือภาษีการค้าสำหรับเครื่องจักร หรือวัตถุดิบที่จำเป็นต้องใช้ในกิจการที่ได้รับอนุญาต และเครื่องจักรที่จำเป็นต้องใช้ในการก่อสร้างโรงงานตามที่คณะกรรมการพิจารณาอนุมัติ
sectionNo: 49
content: แต่เครื่องจักรหรือวัตถุดิบนั้นต้องไม่เป็นเครื่องจักรหรือวัตถุดิบที่ผลิตได้ภายในประเทศซึ่งมีราคาใกล้เคียงกันกับราคารวมภาษีอากรและคุณภาพใกล้เคียงกับชนิดที่ผลิตนอกประเทศ และมีปริมาณเพียงพอที่จะจัดหามาใช้ได้ การนำเครื่องจักรหรือวัตถุดิบดังกล่าวเข้ามาในราชอาณาจักร ให้อยู่ภายใต้เงื่อนไขที่คณะกรรมการกำหนด
sectionNo: 49
content: ในกรณีที่ผู้ได้รับอนุญาตให้ประกอบกิจการในเขตอุตสาหกรรมส่งออก ซื้อเครื่องจักรตามวรรคหนึ่งที่ผลิตในประเทศ ให้ผู้ผลิตหรือผู้ขายของดังกล่าว เป็นผู้ได้รับงดเว้นการเสียภาษีการค้าสำหรับของนั้น
sectionNo: 50
content: ข้อ ๕๐ ในกรณีผู้ได้รับอนุญาตให้ประกอบกิจการในเขตอุตสาหกรรมส่งออก ไม่สามารถปฏิบัติตามเงื่อนไขเกี่ยวกับการนำเครื่องจักรหรือวัตถุดิบเข้ามาในราชอาณาจักร หรือการงดอากรขาเข้า และหรือภาษีการค้าสำหรับเครื่องจักร หรือวัตถุดิบตามที่คณะกรรมการกำหนด เมื่อคณะกรรมการเห็นว่ามีเหตุอันควรแก้ไขเงื่อนไขนั้น
sectionNo: 50
content: ให้คณะกรรมการมีอำนาจแก้ไขเงื่อนไขนั้นได้ และถ้าเครื่องจักรได้นำเข้ามาโดยชอบด้วยกฎหมายว่าด้วยศุลกากรแล้ว คณะกรรมการจะกำหนดให้การแก้ไขนั้นมีผลย้อนหลังไปจนถึงวันนำเข้าก็ได้ ทั้งนี้ ไม่ว่าการนำเข้านั้นเกิดขึ้นก่อนหรือในหรือหลังวันที่ประกาศของคณะปฏิวัติฉบับนี้ใช้บังคับ
sectionNo: 51
content: ข้อ ๕๑ ห้ามมิให้ผู้ประกอบอุตสาหกรรมในเขตอุตสาหกรรมส่งออก นำผลิตภัณฑ์หรือผลิตผลของตนที่ผลิตในเขตดังกล่าวออกไปจำหน่ายนอกเขตอุตสาหกรรมส่งออกภายในประเทศ เว้นแต่จะได้รับอนุญาตจากคณะกรรมการ การขออนุญาต การอนุญาต และค่าธรรมเนียมให้เป็นไปตามหลักเกณฑ์ วิธีการและเงื่อนไขที่กำหนดในกฎหระทรวง
sectionNo: 51
content: ในกรณีที่มีการนำผลิตภัณฑ์หรือผลิตผล ไปจำหน่ายโดยได้รับอนุญาตจากคณะกรรมการตามวรรคหนึ่ง ให้ผู้ประกอบอุตสาหกรรมนั้นเสียภาษีอากร สำหรับผลิตภัณฑ์หรือผลิตผลตามกฎหมายว่าด้วยศุลกากร และกฎหมายว่าด้วยพิกัดอัตราศุลกากร
sectionNo: 52
content: ข้อ ๕๒ ภายใต้บังคับกฎหมายว่าด้วยคนเข้าเมืองเพียงเท่าที่กฎหมายนี้มิได้บัญญัติไว้เป็นอย่างอื่น ผู้ประกอบอุตสาหกรรมในเขตอุตสาหกรรมส่งออกจะได้รับอนุญาตให้นำช่างฝีมือหรือผู้ชำนาญการซึ่งเป็นคนต่างด้าวเข้ามาในประเทศไทยได้ตามจำนวนและกำหนดระยะเวลาให้อยู่ภายในประเทศเท่าที่คณะกรรมการพิจารณาเห็นสมควร
sectionNo: 52
content: รวมตลอดถึงคู่สมรสและบุคคลซึ่งอยู่ในอุปการะของบุคคลดังกล่าว ซึ่งคณะกรรมการพิจารณาอนุมัติ แม้ว่าจะเกินอัตราจำนวนคนเข้าเมืองหรือระยะเวลาให้อยู่ภายในประเทศที่บัญญัติไว้ในกฎหมายว่าด้วยคนเข้าเมือง
sectionNo: 53
content: ข้อ ๕๓ ผู้ประกอบอุตสาหกรรมในเขตอุตสาหกรรมส่งออกมีสิทธินำหรือส่งเงินออกนอกประเทศเป็นเงินตราต่างประเทศได้ เมื่อเงินนั้นเป็นเงินลงทุนที่ผู้ประกอบอุตสาหกรรมนำมาจากต่างประเทศ เงินกู้ต่างประเทศ ผลกำไรที่เกิดจากเงินลงทุนนั้น
sectionNo: 53
content: ดอกเบี้ยเงินกู้ต่างประเทศหรือเป็นเงินที่ผู้ประกอบอุตสาหกรรมมีข้อผูกพันตามสัญญาเกี่ยวกับการใช้สิทธิและบริการต่าง ๆ ในการประกอบกิจการอุตสาหกรรมในเขตอุตสาหกรรมส่งออก เว้นแต่ในระยะเวลาที่ดุลการชำระเงินต้องประสบความยุ่งยาก จำเป็นต้องสงวนเงินตราต่างประเทศให้มีสำรองไว้ตามสมควร
sectionNo: 53
content: ผู้ประกอบอุตสาหกรรมอาจถูกจำกัดการนำหรือส่งเงินนั้นออกนอกประเทศเป็นการชั่วคราวเพื่อผลดังกล่าวนั้นก็ได้ แต่จะไม่ถูกจำกัดการส่งเงินลงทุนที่นำมาจากต่างประเทศให้ต่ำกว่าร้อยละยี่สิบต่อปี ถ้าการส่งนั้นกระทำภายหลังที่นำเข้ามาเป็นเวลาสองปีแล้ว
sectionNo: 53
content: และจะไม่ถูกจำกัดการการส่งผลกำไรให้ต่ำกว่าร้อยละสิบห้าต่อปีของเงินทุนที่ชำระแล้วที่นำมาจากต่างประเทศ
sectionNo: 54
content: ข้อ ๕๔ ภายหลังเวลาทำการตามปกติแล้ว ห้ามมิให้ผู้ใดอยู่ในเขตอุตสาหกรรมส่งออก นอกจากผู้ประกอบอุตสาหกรรม พนักงาน หรือลูกจ้างของผู้ประกอบอุตสาหกรรม ซึ่งมีความจำเป็นต้องอยู่ปฏิบัติงานและได้รับอนุญาตจากอนุกรรมการ การเข้าหรือออกจากเขตอุตสาหกรรมส่งออกให้กระทำได้เฉพาะทางที่ กนอ. ได้กำหนดไว้โดยเฉพาะ
sectionNo: 55
content: ข้อ ๕๕ ผู้ใดฝ่าฝืนหรือไม่ปฏิบัติตามข้อ ๕๔ วรรคหนึ่งหรือวรรคสอง ต้องระวางโทษจำคุกไม่เกินหนึ่งเดือนหรือปรับไม่เกินหนึ่งพันบาท หรือทั้งจำทั้งปรับ
sectionNo: 56
content: ข้อ ๕๖ ให้รัฐมนตรีว่าการกระทรวงอุตสาหกรรมรักษาการตามประกาศของคณะปฏิวัติฉบับนี้ และให้มีอำนาจออกกฎกระทรวงเพื่อปฏิบัติการตามประกาศของคณะปฏิวัติฉบับนี้ กฎกระทรวงนั้น เมื่อได้ประกาศในราชกิจจานุเบกษาแล้ว ให้ใช้บังคับได้
sectionNo: 57
content: ข้อ ๕๗ ประกาศของคณะปฏิวัติฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
content: ประกาศ ณ วันที่ ๑๓ ธันวาคม พุทธศักราช ๒๕๑๕ จอมพล ถ. กิตติขจร หัวหน้าคณะปฏิวัติ